proxectonos/corpus_dominio_legal_administrativo_tmp huggingface dataset:
27/04/2018 | Administración LocalMunicipal
Arteixo
Contratación, Bens e Patrimonio
Modificación da composición da mesa de contratación permanente do concello de Arteixo para os procedementos de contratación de competencia plenaria

O Pleno da Corporación en sesión ordinaria celebrada o día 28 de marzo de 2018, aprobou a MODIFICACIÓN DA COMPOSICIÓN DA MESA DE CONTRATACIÓN PERMANENTE DO CONCELLO DE ARTEIXO PARA OS PROCEDEMENTOS DE CONTRATACIÓN DE COMPETENCIA PLENARIA de acordo co seguinte detalle: PRIMEIRO: Modificar o acordo adoptado polo Pleno da Corporación en sesión ordinaria celebrada o día 30 de marzo de 2017 sobre a composición da Mesa de Contratación Permanente para todos os procedementos de contratación de competencia plenaria. SEGUNDO.- Designar aos seguintes integrantes da MESA DE CONTRATACIÓN PERMANENTE para todos os procedementos de contratación que sexan de competencia plenaria: PRESIDENTE: – Titular: José Ramón Amado de la Fuente, Concelleiro de Obras e Servizos Municipais. – Suplentes: – 1º Suplente: José María Sánchez Novo, Concelleiro de Persoal e Réxime Interior. – 2º suplente: Celina Varela Suárez, Concelleira de Relacións coa Comunidade Educativa VOCAIS: – Titular: Secretaria Xeral do Concello de Arteixo. – Suplente: – Pablo Seoane Cancelo, Xefe de Área de Servizos Xerais – Titular: Interventor/a do Concello de Arteixo. – Suplente: – Viceinterventor/a do Concello de Arteixo – Titular: Un funcionario de carreira competente por razón da materia – Titular: Ana Bello Vázquez, Concelleira de Cultura e Festas – Suplentes: – 1º Suplente: Purificación Zás Rodríguez, Concelleira de Deportes – 2º Suplente: Josefa Zás Suárez, Concelleira de Maiores, Centros e Actividades sociais SECRETARIO: – Titular: D. Pablo Seoane Cancelo, Xefe de Área de Servizos Xerais – Suplentes: – 1º Suplente: Dª. Carmen del Río Rodríguez, Técnico de Administración Xeral – 2º Suplente: Dª. Elena Villafañe Verdejo, Letrada do Concello de Arteixo – 3º Suplente: Dª. Ana Vázquez Fernández, Técnico de Administración Xeral Arteixo 23 de abril de 2018 Asdo.: José Ramón Amado de la Fuente CONCELLEIRO DE OBRAS E SERVIZOS MUNICIPAIS Por delegación, Decreto nº: 1336/2015
27/04/2018 | Administración LocalMunicipal
Ames
Prezos públicos dos campamentos de verán 2018

A Xunta de Goberno Local, en sesión celebrada o día 19-04-2018 aprobou os prezos públicos correspondentes aos campamentos de verán 2018. En cumprimento do citado acordo, mediante o presente anuncio dáse conta da aprobación do prezo público, que son os que a continuación se indican: O que se fai público, para xeral coñecemento. Ames, 20 de abril de 2018 O alcalde José M. Miñones Conde
27/04/2018 | Administración LocalMunicipal
Vimianzo
Aprobación definitiva de expediente de modificación do cadro e catálogo de persoal do orzamento do ano 2018

O Pleno da Corporación, en sesión celebrada o día 28 de febreiro de 2018, aprobou inicialmente o expediente de modificación do cadro e catálogo de persoal do orzamento do ano 2018 e exposto o expediente ao público por prazo de quince días hábiles en virtude de anuncio publicado no BOP núm.61, de data 02/04/2018, e non téndose presentadas reclamacións ou alegacións á dita modificación, en cumprimento do disposto no artigo 169.1 do RDL 2/2004, do 5 de marzo, polo que se aproba o texto refundido da Lei reguladora das facendas locais, enténdese definitivamente aprobada. A modificación é a seguinte: Vimianzo, 24 de abril de 2018. O Alcalde-Presidente Manuel Antelo Pazos
27/04/2018 | Administración LocalMunicipal
Trazo
Exposición pública do padrón das taxas polo servizo de subministraciíon de auga, conservación de contadores, canon da auga, coeficiente de vertedura e saneamento

ANUNCIO Exposición pública do padrón das taxas polos servizos de subministración de auga e conservación de contadores, canon da auga, coeficiente de vertedura e saneamento Configurado pola empresa concesionaria do servizo de subministración domiciliaria de auga potable e saneamento o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 1.º trimestre de 2018, o citado padrón estará a disposición do público durante 15 días, a contar dende a data de publicación do presente anuncio no BOP na Oficina de ESPINA&DELFÍN, S. L., sita na rúa VIAÑO PEQUEÑO, 14, en horario de 9.00 a 13.30 horas, os mércores, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón, poderá formularse perante o Sr. alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes, que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación, consonte co disposto no artigo 49.7 do Decreto 136/2012, polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria e de anuncio de cobranza segundo o disposto no artigo 24 do Real decreto 939/2005, do 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA&DELFÍN, S. L., abertas ao público de 9.00 a 13.30 horas os mércores. Transcorrido o período voluntario de pago establecido, ata o 30 de xuño de 2018, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola Consellería competente en materia de facenda da Xunta de Galicia. TRAZO, 23 de abril de 2018. O alcalde, José Dafonte Varela
27/04/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. V15.61629. Concello de Trazo. Trazo

O CONCELLO DE TRAZO, de conformidade co artigo 245 do Regulamento do dominio público hidráulico, solicita autorización para o vertido dun caudal máximo de 12.410 m 3 /ano de augas residuais domésticas depuradas ao río Tambre procedentes da EDAR de Chaián asentada no lugar de Ponte – Chaián (t. m. Trazo). As augas residuais domésticas procedentes do saneamento dos núcleos de Barqueiros, Gurís, Ponte e O Porto, pertencentes á parroquia de Chaián (t. m. Trazo) son tratadas nun sistema de depuración deseñado para 250 habitantes equivalentes e asentado no lugar de Ponte – Chaián (t. m. Trazo), que consta dos seguintes dispositivos: - Dobre canal de desbaste con reixa manual de 40 mm de luz de paso e reixa automática de 6 mm de luz de paso. - Cámara de graxas prefabricada cunha capacidade de 5 m 3. - Fosa séptica compacta prefabricada de 60 m 3 de capacidade e dimensións 2,90 m de diámetro e 9,30 m de lonxitude, constituída por dous compartimentos: decantador- dixestor e filtro biolóxico. - Humidal artificial de fluxo subsuperficial de 10 x 25 m 2 de superficie e 0,80 m de profundidade. Unha vez depuradas estas augas residuais son vertidas ao río Tambre a través dunha condución de PVC de 250 mm de diámetro e 16,5 m de lonxitude no punto de coordenadas UTM (datum ETRS89): X=537.550; Y=4.755.262. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente e Ordenación do Territorio sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño, 16 de Santiago de Compostela; onde se atopa exposto o proxecto para que poida ser examinado por quen desexe. Santiago de Compostela, 12 de abril de 2018 A xefa da Área de Vertidos Asdo.: Leticia Valladares López
19/04/2018 | Administración LocalMunicipal
Mañón
Contratación laboral temporal técnico de arquivo

Por Decreto da Alcaldía nº 79/2018 aprobanse as bases reguladoras e a convocatoria para a contratación laboral temporal, por concurso de méritos, dunha (1) praza de Técnico de Arquivo. As bases poderán examinarse na páxina web municipal www.manon.es.As solicitudes poderán presentarse no prazo de cinco días naturais contados dende o seguinte ó da publicación do anuncio no Boletín Oficial da Provincia. Mañón, 16 de abril de 2018. O ALCALDE Alfonso Emilio Balseiro Gómez
19/04/2018 | Administración LocalMunicipal
Oleiros
Área Económica
Aprobación do padrón da taxa de auga/sumidoiro 1.º trimestre 2018

ANUNCIO Aprobación padrón taxa auga, sumidoiro e canon da auga, primer trimestre 2018 relativo ós inmobles sitos na Zona “A” (parroquias de Iñás, Nós, Dorneda e Liáns {excepto Urbanización Dos Regos}). ÓRGANO E DATA DE APROBACIÓN: resolución da 1.ª tenente de alcalde-delegada de Economía e Facenda nº 1365/2018, de data 6 de abril. PRAZO DE EXPOSICIÓN (artigo 102.3 da Lei 58/2003): Oficinas do Concello (Área Económica, Parque Víctor Jara, 1-Oleiros). Prazo de quince días, contados a partir do día seguinte ao da publicación deste anuncio no BOP. PRAZO DE INGRESO EN VOLUNTARIA: do 1 de abril do 2018 ao 31 de maio do 2018. Transcorrido o prazo de ingreso en voluntaria sen que se efectúe o ingreso, as débedas serán esixidas pola vía de constrinximento, co recargo, xuros de demora e costas de exacción que procedan. A esixencia do canon da auga pola vía de constrinximento, realizarase pola consellería competente en materia de facenda da Xunta de Galicia. RECURSOS CONTRA AS LIQUIDACIÓNS DE TAXAS DE AUGA E SUMIDOIRO: recurso de reposición ante esta Alcaldía no prazo DUN MES, contado dende o día seguinte ó remate da exposición ó público do Padrón. Contra a a desestimación do recurso de reposición poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña. Tamén se poderá interpor calquera outro recurso que se estime conveniente. RECURSOS CONTRA AS LIQUIDACIÓNS DE CANON DA AUGA: reclamación económico-administrativa ante a Xunta Superior de Facenda (Consellería de Facenda da Xunta de Galicia), no prazo DUN MES, contado dende o día seguinte ó remate da exposición ó público do Padrón. Oleiros, a 6 de abril do 2018. A 1.ª Tte. alcalde-delegada de Economía e Facenda Asdo.: M.ª José Varela Neira
19/04/2018 | Administración LocalMunicipal
Arzúa
Anuncio padrón taxa auga e saneamento 2.º bimestre

Tras confeccionarse e aprobarse o padrón de suxeitos pasivos da taxa por subminstración de auga, conservación de contadores e acometidas, correspondente ao segundo bimestre de facturación do ano 2018, así como taxa por rede de sumidoiros e canon da auga, procédese á notificación colectiva de acordo co artigo 102.3 da Lei xeral tributaria, e á apertura de un prazo de 15 días hábiles contado dene o día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao segundo bimestre do 2018 será de dous meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demáis costas que se produzan. Contra a presente notificación poderase interpoñer o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaera unha resolución expresa, o recurso considerarase desestimado, quedando aberta a vía para a interposición do recurso contencioso-administrativo. A falta do pagamento do canon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do canon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo de un mes dende a presente publicación. Arzúa, 12 de abril de 2018 Asdo. José Luis García López Alcalde-presidente do Concello de Arzúa
19/04/2018 | Administración LocalMunicipal
A Capela
Corrección de erros do anuncio publicado no BOP número 65 de 06/04/2018

Advertido erro na publicación do anuncio deste Concello no BOP número 65 de data 06.04.2017, onde dí: Por resolución da Alcaldía número 91/2018, de 23 de marzo de 2018, adxudicouse o contrato de obras ó que se lle dá publicidade aos efectos do establecido no artigo 154 do Texto Refundido da Lei de Contratos do Sector Pública aprobado poloRDL 3/2011 do 14 de novembro, incluído no POS +2017 ADICIONAL 1/2017 1ª Fase. Por resolución da Alcaldía número 91/2018, de 23 de marzo de 2018, adxudicouse o contrato de obras ó que se lle dá publicidade aos efectos do establecido no artigo 154 do Texto Refundido da Lei de Contratos do Sector Pública aprobado polo RDL 3/2011 do 14 de novembro, incluído no PAS ADICIONAL 1/2015. A CAPELA, 16 de abril de 2018 O Alcalde, Manuel Meizoso López
19/04/2018 | Administración LocalMunicipal
A Coruña
Área de Medio Ambiente, Infraestructuras y Territorio. Servicio de Medio Ambiente
Aprobación definitiva do Mapa Estratéxico de Ruído no termo municipal da Coruña

A/o concelleira/o-secretaria/o da Xunta de Goberno Local, de conformidade co artigo 126.4 da Lei 7/1985, do 2 de abril, Reguladora das Bases do Réxime Local, CERTIFICO: Que a Xunta de Goberno Local, en sesión ordinaria celebrada o 23 de febreiro de 2018, adoptou, entre outros, os seguintes acordos: ÁREA DE MEDIO AMBIENTE Servizo de Medio Ambiente Asunto: Mapa Estratéxico do Ruído do Concello da Coruña. Aprobación inicial. Previa deliberación, de conformidade co informe-proposta que consta no expediente e do que se dará traslado, en todo caso, xunto coa certificación/notificación do presente acordo, en canto serve de motivación ao mesmo, de conformidade co artigo 88.6 da Lei 39/2015, do 1 de outubro, de procedemento administrativo común das administracións públicas, por unanimidade, en votación ordinaria, acórdase: PRIMEIRO.–Entender definitivamente aprobado o Mapa Estratéxico de Ruído do Termo Municipal da Coruña, segundo o establecido na Lei 37/2003, do 17 de novembro, do ruído, e de acordo co procedemento previsto no artigo 10 da vixente Ordenanza de ruído da Coruña, logo de ter transcorrido o período de información pública sen que se recibise ningunha alegación, observación ou suxestión ó documento inicialmente aprobado. O contido íntegro do Mapa Estratéxico do Ruído está dispoñible en formato papel nas oficinas de Medio Ambiente, sitas na rúa Pedro Ferrer, s/n – Edificio Casa da Auga, 5.ª planta, así como en formato dixital na web www.coruna.es/medioambiente.SEGUNDO.–Remitir copia do Mapa Estratéxico do Ruído do Municipio da Coruña á Consellería de Medio Ambiente, Territorio e Infraestructuras, organismo encargado da súa remisión á Administración Xeral do Estado, co obxecto de cumprir coas obrigas de información á Comisión Europea. TERCEIRO.–Publicar o presente Acordo no Boletín Oficial da Provincia da Coruña. E para que conste, expido a presente certificación, a reserva dos termos definitivos nos que quede redactada a acta. A Coruña, 23 de febreiro de 2018. A concelleira delegada de Facenda e Administración M.ª Eugenia Vieito Blanco
19/04/2018 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ao primeiro trimestre do ano 2018 que rexerá para o concello de Cambre

O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 12 de abril de 2018 O Presidente José Antonio Santiso Miramontes
19/04/2018 | Administración LocalMunicipal
Irixoa
Contratación laboral tractoristas 2018

POSTOS: 4 tractoristas con xornada de 30 horas semanais, con duración determinada de 6 meses (previsiblemente do 14-5 a 13-11-2018). SALARIO: 900 €/mes brutos (incluíndo prorrateo de pagas extras e demais conceptos retributivos). PROCESO SELECTIVO: comprende valoración de méritos establecidos nas bases e celebración de probas: escrita de test e práctica (ambas o día 10-5-2018). PRAZO DE PRESENTACIÓN DE INSTANCIAS: 12 días naturais (dende o 23 de abril ao 4 de maio de 2018), en horario público de 9 a 2. BASES: aprobadas por acordo da Xunta de Goberno Local do 13-4-2018, estando a disposición do público nas dependencias municipais (teléf.981 - 79 30 01). DEREITOS DE EXAME: 16 euros. RECURSOS: contra as bases poderán interpoñerse o recurso de reposición (1 mes) e o contencioso-administrativo (2 meses) Irixoa, 16 de abril de 2018 O alcalde Antonio Deibe Sanmartín
19/04/2018 | Administración LocalMunicipal
Camariñas
Delegación das funcións da Alcaldía o día 13 de abril de 2018 por ausencia

Por ausentarme da Alcaldía o día 13 de abril de 2018, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, en esta data ACORDO: PRIMEIRO. Delegar as funcións da Alcaldía o día 13 de abril de 2018, na 1ª tenente de alcalde, Dna. Sabine Maria Calambas Esquerre. No suposto de producirse a vacante, ausencia ou enfermidade da anteriormente indicada, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO. Que as resolucións Administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto á interesada, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 12 de abril de 2018 O alcalde, Asdo.: Manuel Valeriano Alonso de León.
19/04/2018 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestruturas
Servizo Provincial da Coruña
Anuncio polo que se acorda realizar o pago mediante transferencia bancaria de prezos xustos pola expropiación dos bens e dereitos afectados pola obra de clave AC/16/108.01 no concello de Santiago de Compostela

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento do prezo xusto por mutuo acordo dos bens e dereitos afectados pola obra “Proxecto de construción dun novo enlace da AP-9 coa cidade de Santiago de Compostela, no punto quilométrico 70+000” (clave AC/16/108.01), no concello de Santiago de Compostela que se relacionan no anexo. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos quince (15) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8ª planta, 15071 A Coruña), mediante presentación electrónica na dirección https://sede.xunta. gal/detalle- procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Conforme establece o artigo 44 da Lei 39/2015, do 1 de outubro, do Procedemento Administrativo Común das Administracións Públicas, a publicación desta resolución no Boletín Oficial do Estado servirá como notificación aos posibles interesados que non puidesen ser identificados, aos titulares de bens e dereitos que sexan descoñecidos, a aqueles dos que se ignore o seu domicilio, ou ben a quen, tentada a súa notificación, non se puido practicar. A Coruña, 12 de abril de 2018. O xefe do Servizo Vitorio El Kanouni Capris ANEXO
19/04/2018 | Administración LocalMunicipal
Curtis
Anuncio da aprobación definitiva da modificación puntual nº 9 do Plan Xeral de Ordenación Municipal de Curtis

A resolución pola que se aproba a Modificación dítase nos seguintes termos: “1. Outorgar a Aprobación Definitiva á MODIFICACIÓN PUNTUAL Nº 9 DO PLAN XERAL DE ORDENACIÓN MUNICIPAL DO CONCELLO DE CURTIS.2. Ao abeiro do establecido no artigo 88 da Lei 2/2016, do 10 de febreiro, do Solo de Galicia e o artigo 212.1 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, a Dirección Xeral de Ordenación do Territorio e Urbanismo inscribirá de oficio a modificación puntual no Rexistro de Planeamento Urbanístico de Galicia.3. De conformidade co disposto polos artigos 82 e 88.4 da Lei 2/2016, de 10 de febreiro, do Solo de Galicia e 70 da Lei 7/1985, do 2 de abril, reguladora das Bases de Réxime Local, o concello deberá publicar no Boletín Oficial da Provincia a Normativa e Ordenanzas da Modificación Puntual aprobada definitivamente, unha vez inscrita a mesma no Rexistro de Planeamento Urbanístico.4. Notifíquese esta Orde ao Concello; e publíquese no Diario Oficial de Galicia, de conformidade co disposto no artigo 199.2 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro.5. Contra esta Orde cabe interpoñer recurso contencioso-administrativo ante a Sala do Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, segundo dispoñen os artigos 10 e 46 da Lei 29/1998, de 13 de xullo, reguladora da xurisdición contencioso-administrativa.” En cumprimento do disposto no artigo 82.3 da Lei 2/2016, de 10 de febreiro, do Solo de Galicia e o 70 da Lei 7/1985, do 2 de abril, reguladora das Bases de Réxime Local, e dado que para o desenvolvemento das previsións contidas na Modificación non resulta necesario definir nova normativa ou ordenanzas reguladoras do solo nin modificar as vixentes, a Normativa de aplicación no ámbito da Modificación coincide coa definida no Plan Xeral de Ordenación Municipal de Curtis en vigor, texto que foi publicado no BOP nº 262, do 13 de novembro de 2007. Curtis, 11 de abril de 2018 O alcalde Asdo.- Javier Fco. Caínzos Vázquez.
19/04/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 13 de abril de 2018 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Arteixo (expediente IN407 2015/201-1)

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada modificado 1 recuamento LMT, GRN-708 rúa Brasil, no concello de Arteixo (expediente IN407A 2015/201-1), por resolución desta xefatura territorial, do 13 de marzo de 2018, a favor da entidade beneficiaria Unión Fenosa Distribución, SA, con enderezo en avenida de Arteixo, 171 – 15007 – A Coruña. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, acorda sinalar o día 14 de xuño de 2018 para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Arteixo, deducida da que se someteu a información pública no DOG, no BOP e no xornal La Voz de Galicia de datas 08.09.2017, 07.09.2017 e 28.09.2017, respectivamente, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 13 de abril de 2018 Isidoro Martínez Arca Xefe Territorial da Coruña
19/04/2018 | Administración LocalMunicipal
Mesía
Convocatoria do proceso selectivo de peón-condutor

Por Decreto de Alcaldía, de data 16.04.2018, aprobáronse as bases da convocatoria do procedemento de selección para a contratación laboral temporal dun peón-condutor polo sistema de oposición por un período de tempo de seis meses. As bases da convocatoria pódense consultar na páxina web www.concellodemesia. gal e no taboleiro de edictos da Casa Consistorial. O prazo de presentación de instancias é de 8 días naturais, contados a partir do día seguinte á data de publicación deste anuncio no Boletín Oficial da Provincia. Mesía, 16 de abril de 2018. O alcalde Mariano Iglesias Castro
19/04/2018 | Administración LocalMunicipal
Brión
Exposición pública do padrón fiscal conxunto das taxas polo subministro de auga, saneamento, deputarción e canon da auga do 1.º trimestre de 2018

Exposición pública de padrón fiscal Elaborado pola empresa concesionaria dos servizos o padrón fiscal conxunto das taxas por servizos de subministración de auga, saneamento, depuración de augas residuais e canon de auga, correspondente ao 1.º trimestre de 2018, o mesmo estará a disposición do público polo prazo de quince días hábiles a contar desde o día seguinte ao da publicación do presente anuncio no BOP, nas oficinas da Casa do Concello de 9 a 14 horas e na oficina de Espina & Delfín S. L. sita en Urb. Agronovo, 126-baixo, Brión, en horario de 9.30 a 13.30 e de 15.30 a 18.30 horas, de luns a venres, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. Alcalde o recurso de reposición previo ao contencioso - administrativo previsto no art.14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos en dito precepto. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria. O pagamento poderá efectuarse nas oficinas da empresa Espina & Delfín, abertas ao público de 9.30 a 13.30 e de 15.30 a 18.30 horas, de luns a venres, en período voluntario desde o 1 de maio ata o día 30 de xuño de 2018. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. A falta de pagamento no período voluntario sinalado suporá a esixencia do canon da auga directamente ao contribuínte, pola vía de constrinximento, pola consellería competente en materia de facenda da Xunta de Galicia; a repercusión do canon da auga poderá ser obxecto de reclamación económico -administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. Brión, 16 de abril de 2018. O alcalde José Luis García García
19/04/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15-58815 vía de saca

ECOVERDE DEL ATLÁNTICO SL solicita de Augas de Galicia a autorización de obras para vía de saca no lugar de Rego da Fraga Nova, parroquia de A Capela (Santiago), Concello de Capela (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.58815. As obras solicitadas son para una vía de saca. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Capela (A) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 12 de abril de 2018 O xefe do servizo territorial Néstor Rodríguez Arias
19/04/2018 | Administración LocalMunicipal
A Coruña
Tesourería. Departamento de Recadación
Anuncio de ingreso en voluntaria de taxas de mercados municipais e kioskos do 4.º trimestre de 2017

Tesourería Xeral ANUNCIO INGRESO EN VOLUNTARIA DE TAXAS DE MERCADOS MUNICIPAIS E KIOSKOS DO 4.º TRIMESTRE DE 2017 Por Resolución da Concellaría da Área de Facenda e Administración, de data 11/04/2018, estableceuse o prazo de ingreso en voluntaria das taxas por prestación de servizos, en mercados municipais e ocupación de terreos de uso público con kioskos, 4.º trimestre do 2017, de acordo co seguinte: Os obrigados ó pagamento poderán satisfacer as súas débedas a través de: CAIXA MUNICIPAL, sita na r/ Franxa, 20-baixo, de 8.00 a 14.00 horas (de luns a venres) ENTIDADES COLABORADORAS: de 8.30 a 14.00 horas (de luns a venres) ABANCA BANCO SANTANDER BANCO SABADELL CAIXABANK BANCO PASTOR BBVA Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación, aprobado por Real Decreto 939/2005, do 29 de xullo, e 38 e seguintes da citada Ordenanza Xeral de Recadación Municipal, publicada no BOP n.º 250, do 31 de decembro de 2015, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria: A Coruña, 11 de abril de 2018. A concelleira delegada da Área de Facenda e Administración Asdo.: M.ª Eugenia Vieito Blanco
19/04/2018 | Administración LocalMunicipal
Ames
Anuncio da aprobación inicial do suplemento de crédito 1/2018

ANUNCIO O Pleno do Concello, en sesión celebrada o día 5 de marzo de 2018, acordou a aprobación inicial do expediente n.º 1/2018, na modalidade de suplemento de crédito. En cumprimento do disposto no artigo 169.1 por remisión do 179.4 do Real Decreto 2/2004, do 5 de marzo, polo que se aproba o Texto Refundido da Lei Reguladora das Facendas Locais, sométese o expediente a información pública polo prazo de quince días a contar desde o día seguinte da publicación deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido o dito prazo, non se presentaran alegacións, considerarase aprobado definitivamente. Ames, 13 de abril de 2018. O alcalde José M. Miñones Conde
09/04/2018 | Administración LocalMunicipal
Boimorto
Padrón fiscal prezo público da residencia para persoas maiores e centro de día mes abril 2018

Por Decreto de Alcaldía n.º 115/2018 de data 02/04/2018, acordou aprobar o padrón fiscal do mes de abril de 2018 correspondentes ao prezo público pola prestación de servizos na Residencia para persoas maiores e Centro de día polos seguintes importes: 29 Usuarios da Residencia para persoa maiores: Padrón: 31.623,00 €uros.15 Usuarios do Centro de día: Padrón: 7.866,00 €uros. Servizo de comidas externas marzo 2018: Padrón: 688,50 €uros. O devandito padrón exponsee ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 3 de abril de 2018 A alcaldesa Asdo.- María Jesús Novo Gómez
09/04/2018 | Administración LocalMunicipal
Bergondo
Secretaría
Aprobación da relación de postos de traballo e organigrama do Concello de Bergondo

O Pleno da Corporación en sesión de data 22 de marzo de 2018, aprobou definitivamente a relación de postos de traballo e do organigrama do Concello de Bergondo (A Coruña), unha vez resoltas as alegacións presentadas, polo que de conformidade co establecido nos artigos 126 e 127 do Real decreto 781/1986, de disposicións vixentes en materia de réxime local e artigo 202.3 da Lei 272015, de 29 de abril, de emprego público de Galicia, publícase o cadro resume da dita aprobación. De conformidade co previsto no artigo 112.3 da Lei 39/2015, de 1 de outubro, do Procedemento Administrativo Común das Administracións Públicas, contra o presente acordo, que pon fin a vía administrativa, poderá interpoñerse directamente recurso contencioso administrativo no prazo de dous meses, contados a partir do día seguinte ó de publicación deste anuncio no Boletín Oficial da Provincia da Coruña, ante o Xulgado do Contencioso Administrativo competente, de acordo co establecido na Lei 29/1998, do 13 de xullo, reguladora de dita xurisdicción, sen que a súa interposición suspenda por si soa a aplicación da relación de postos de traballo e organigrama aprobados pola Corporación. L: Posto reservado a persoal laboral F: Posto reservado a persoal funcionario E: Posto reservado a persoal eventual A. X.: Escala de Administración xeral A. E: Escala de Administración especial H. N: Escalas de habilitación Nacional Segundo Convenio: No caso do persoal laboral, segundo convenio de aplicación. C: concurso L: libre designación R. N: Posto reservado a persoas con nacionalidade española U. E.: Unión Europea Recóllese a titulación mínima esixida Recoméndase a súa determinación con carácter previo á provisión dos postos A. L.: Posto reservado a empregados propios da administración local A. E.: Posto reservado a funcionarios con habilitación de carácter estatal Especial dispoñibilidade: Sinala os postos que, polas súas características, recoméndase teñan total dispoñibilidade e adicación A funcionarizar: Recoméndase a funcionarización dos postos sinalados A amortizar: Sinala os postos que se amortizarán trala amortización das prazas que se vinculen aos mesmos Xornada a tempo parcial: Sinala os postos que non prestarán servizo a xornada completa Bergondo, 3 de abril de 2018. A alcaldesa. Jacqueline Marie Zari Cuchallo
09/04/2018 | Administración LocalMunicipal
Narón
Intervención
Edicto corrección erro

A Xunta de Goberno Local, en sesión ordinaria que tivo lugar o día 28-03-2018, adoptou, entre outros, o acordo de aprobar o padrón fiscal da taxa pola utilización de instalacións deportivas do mes de setembro de 2017. En data 04-04-2018 foi publicado no BOP o anuncio de aprobación do citado padrón fiscal, detectándose un erro, xa que no citado anuncio faise constar a aprobación do padrón fiscal da taxa pola utilización de instalacións deportivas do mes de setembro de 2018, cando debía constar setembro de 2017. Por medio do presente anuncio rectificase o erro do anuncio publicado o día 04-04-2018, facendo constar que o padrón fiscal que aprobou a Xunta de Goberno Local, na sesión ordinaria do día 28-03-2018, é o padrón da taxa pola utilización de instalacións deportivas do mes de setembro de 2017. Narón, 04 de abril de 2018. A alcaldesa Marían Ferreiro Díaz.
09/04/2018 | Administración LocalMunicipal
Porto do Son
Aprobación do padrón fiscal da taxa pola prestación de servizos no Complexo Deportivo da Piscina Municipal. Abril de 2018

A Alcaldía- Presidencia do Concello de Porto do Son ditou resolución o 03/04/2018, aprobando o padrón fiscal da taxa pola prestación de servizos no Complexo Deportivo da Piscina Municipal correspondente ao mes de abril de 2018, resolvendo: “Primeiro.- Aprobar os recibos do mes de Abril en concepto de taxa pola prestación de servizos do Complexo Deportivo Municipal da Piscina Municipal de Porto do Son durante o período correspondente ó mes de abril 2018 que comeza co abonado con código número 2 e termina no abonado con código número 1.416 totalizando 361 abonos por importe de 11.844,10 €. Segundo.- Aprobar os recibos do mes de Abril en concepto de matrícula, o resumo das inscricións do mes de abril 2018 pola prestación de servizos do Complexo Deportivo Municipal da Piscina Municipal de Porto do Son totalizan 2 inscricións por importe de 59,8 €. Terceiro.- Aprobar os gastos de xestión (comisións) do Padrón de abril 2018 totalizando un total de 361 abonos por importe de 17,47 € e aprobar os gastos de xestión (comisións) por devolución de recibos por un total de 0,08 € por recibo devolto. Cuarto.- Dar conta deste acordo á Tesourería e Intervención Municipal.” Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 4 de abril de 2018. O Alcalde- Presidente, Asdo. José Luis Oujo Pouso.
09/04/2018 | Administración LocalMunicipal
Malpica de Bergantiños
Secretaría
Aprobación inicial Regulamento de uso do pavillón deportivo municipal

O Pleno do Concello de Malpica de Bergantiños en sesión ordinaria celebrada en data de 02.04.2018 acordou a aprobación inicial do Regulamento de uso do pavillón polideportivo municipal. En cumprimento do disposto nos artigos 49 da Lei 7/1985, reguladora das Bases de Réxime Local, no artigo 56 do Real Decreto Lexislativo 781/1986 de 18 de abril, polo que se aproba o Texto Refundido das disposicións legais vixentes en materia de réxime local, sométese o expediente a información pública polo prazo de trinta días, a contar dende o día seguinte a insercción deste anuncio no BOP, para que poida ser examinado e se presenten as reclamacións que se estimen oportunas. Se transcorrido o citado prazo, non fosen presentadas alegacións, considerarase aprobado definitivamente o citado acordo. Malpica de Bergantiños a 3 de abril de 2018. O alcalde Asd. Jesper Sainz Rozas Oumghar
09/04/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Administración Industrial
Acordo do 4 de abril de 2018 da Xefatura Territorial da Coruña polo que se concede a autorización administrativa previa e de construcción da instalación eléctrica que se describe no concello de Malpica de Bergantiños (Núm. expte: IN407A 2017/186-1)

Visto o expediente para outorgamento de autorización administrativa previa e de construcción da instalación eléctrica que a seguir se cita: - Solicitante: Concello de Malpica de Bergantiños - Enderezo Social: Rúa Emilio González López, 1 – 15113 Malpica de Bergantiños - Título: Proxecto de instalación de centro de seccionamento e centro de transformación de 250kVA a 20kV. - Situación: Rúa Ventorrillo (piscina municipal), s/n – 15113 Malpica de Bergantiños Centro de seccionamento en edificio prefabricado de formigón. Celas prefabricadas de entrada, saída e derivación con interrutores-seccionadores e unha de proteción (24kV, 400A, 16 kA). Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, na Lei 5/2017, do 19 de outubro, de fomento da implantación de iniciativas empresariais e de acordo coa Resolución do 19 de febreiro de 2014 da Dirección Xeral de Enerxia e Minas pola que se aproba o procedemento de autorización administrativa de construción (DOG núm.54), esta xefatura territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuizo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra o presente acordo, que non é definitivo en vía administrativa, cabe interpor recurso de alzada ante o Conselleiro de Economía, Emprego e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 112,115,121 e 122 da Lei 39/2015, do 1 de outubro do procedemento administrativo común das administracións públicas; sen prexuizo de que os interesados poidan interpor calquera outro recurso que se considere pertinente. A Coruña, 4 de abril de 2018 O xefe territorial Isidoro Martínez Arca
09/04/2018 | Administración LocalMunicipal
Mugardos
Aprobación inicial das Bases de funcionamento e acceso ao espazo infantil de xogo

O Concello Pleno aprobou inicialmente as Bases de funcionamento e acceso aoespazo infantil de xogo, en sesión realizada o día 28 de marzo de 2018, e someteo a información pública por un prazo de trinta días hábiles, que se contarán dende o seguinteao da inserción do presente anuncio no Boletín Oficial da Provincia, para os efectos de que polos/as interesados/as se poidan formular as reclamaciónsoualegacións que consideren oportunas, aoabeiro do artigo 49 da Lei 7/1985 de 2 de abril, reguladora das bases de réxime local. En caso de non presentarse reclamación ningunha, entenderase definitivamente aprobado sennecesidade de novoacordo. Mugardos, 3 abril de 2018 A alcaldesa Pilar Díaz Otero
09/04/2018 | Administración LocalMunicipal
Vilarmaior
Aprobación padrón fiscal SAF dependencia marzo 2018

Mediante Decreto da Alcaldía de data do 04 de abril de 2018 aprobouse o padrón fiscal da taxa pola prestación do servizo de axuda no fogar, a persoas dependentes valoradas, correspondente ao mes marzo de 2018, por importe de 1.687,94 euros, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 04 de abril de 2018. O ALCALDE, Carlos Vázquez Quintián
09/04/2018 | Administración LocalMunicipal
Oleiros
Persoal
Oferta de emprego público para o ano 2018

Pola resolución da segunda tenente de alcalde delegada de Persoal num.1128/2018, do 16 de marzo, aprobouse a Oferta de Emprego Público do Concello de Oleiros correspondente ao ano 2018, que queda configurada polas prazas que se relacionan de seguido: Oleiros, 20 de marzo de 2018 A segunda tenente de alcalde delegada de persoal (Decreto da alcaldía nº 2797/2015, do 8 de xullo) Olimpia Maria Figar Mircheva